ماتیۆس کونھا

ماتیۆس سانتۆس کارنێرۆ کونھا (لەدایکبووی ٢٧ی ئایاری ١٩٩٩)، بە گشتی بە ماتیوس کونھا ناسراوە، یاریزانێکی تۆپی پێی پیشەگەری بەڕازیلییە کە یاری دەکات وەک ھێرشبەر لە خولی لالیگا (خولی پلە یەکی ئیسپانیا) بۆ یانەیئەتلێتیکۆ مەدرید و ھەڵبژاردەی تۆپی پێیی بەڕازیل.

کونھا دەستی کرد بە یاری تۆپی پێ لە بەڕازیل لە ئاستی لاوانیا بۆ یانەی کۆریتیبا. لە تەمەنی ١٨ ساڵیدا چووە ئەورووپا بۆ ئەوەی بچێتە یانەی سیۆنی سویسرا. پاشان بۆ یانەکانی بۆندسلیگا یاریکرد ئەوانیش یانەکانی لایپزیگ و ھێرتا بەرلین، پێش ئەوەی بچێتە ئەتلەتیکۆ لە ئابی ٢٠٢١.

کونھا مەدالیای زێڕینی بردەوە لەگەڵ تیمی خوار ٢٣ ساڵانی بەڕازیل لە ئۆڵۆمپیادی ھاوینەی ٢٠٢٠. لە ئەیلوولی ٢٠٢١ یەکەمین یاری نێودەوڵەتی بۆ ھەڵبژاردەکەی ئەنجامدا.

 ژیانی سەرەتایی 
کونھا لە شاری خواو پێسوا لە بەڕازیل لەدایکبووە. وەک منداڵێک یاری فوتساڵی دەکرد بۆ یانەیەک لە ڕیسیف (بەڕازیل)، پێش ئەوەی دەست بکات بە تۆپی پێ.

 کاروانی یانە 
 سیۆن 
کونھا یاری تۆپی پێی لە ئاستی لاوان بۆ کۆریتیبا دەکرد، پێش ئەوەی بچێتە یانەی سیۆنی سویسرا لە تەمەنی ١٨ ساڵیدا لە تەممووزی ٢٠١٧، دوای ئەوەی لە جامی لاوانی داڵاس لە ئاستی لاواندا سەرنجی دۆزەرەوەی یاریزانانی ڕاکێشا (سکاوت). لە ئایاری ٢٠١٨، ھاتریکێکی تۆمارکرد لە بردنەوەی ٤–١ بەرامبەر سوون (یانەیەکی سویسرا).

 لایپزیگ 
لە ٢٤ی حوزەیرانی ٢٠١٨، کونھا چووە خولی بۆندسلیگا و یانەی لایپزیگ بە گرێبەستێک بۆ ماوەی پێنج ساڵ. گۆڵی یەکەمی بۆندسلیگا تۆمارکرد بەرامبەر یانەی داھاتووی ھێرتا بەرلین، بۆ بردنەوەی ٣–٠ لە تشرینی دووەمی ٢٠١٨. ئەو گۆڵێکی تری تۆمارکرد بەرامبەر بایەر لێڤەرکۆزن لە نیسانی ٢٠١٩ کە خەڵاتی جوانترین گۆڵی مانگی بۆندسلیگای بردەوە، و پاڵێورا بۆ خەڵاتی فیفا: پووشکاس. بە ٦ گۆڵ کۆتایی بە وەرزی ٢٠١٨–١٩ ی خولی ئەورووپا ھێنا.

 ھێرتا بەرلین 
لە ٣١ی کانوونی دووەمی ٢٠٢٠، ھێرتا بەرلین گرێبەستی لەگەڵ کونھا ڕاگەیاند.

 ئەتلەتیکۆ مەدرید 
لە ٢٥ی ئابی ٢٠٢١، بە گرێبەستێک بۆ ماوەی پێنج ساڵ چووە یانەی ئەتلەتیکۆ مەدرید. یەکەم گۆڵی تۆمارکرد بەرامبەر لیڤانتی کە لە یارییەکەدا ٢–٢ بەرامبوون.

 کاروانی نێودەوڵەتی 
 تیمی خوار ٢٣ ساڵان 
لەگەڵ تیمی خوار ٢٣ ساڵانی بەڕازیل، کونھا باشترین گۆڵکار بوو لە پاڵەوانێتی تۆلۆن ٢٠١٩ و تۆپی پاڵەوانێتی کۆنمبێلی پێش ئۆڵۆمپیادی ٢٠٢٠، یەکەم نازناویانی بردەوە و لە دووەمیاندا دووەم بوون. بەم شێوەیە توانی بگات بە ئۆڵۆمپیاد و بەڕازیل بەشداری بکات. لە ١٧ی حوزەیرانی ٢٠٢١، لە تیمی بەڕازیل بانگھێشتکرا بۆ ئۆڵۆمپیادی ھاوینەی ٢٠٢٠ لە تۆکیۆ. لە ئابی ٢٠٢١، مەدالیای زێڕینی بردەوە لەگەڵ بەڕازیل لە ئۆڵۆمپیاددا، دوای ئەوەی ٣ گۆڵی تۆمارکرد لە ٥ یاریدا. بە گشتی، کونھا ٢١ گۆڵی لە ٢٤ یاری بۆ تیمی خوار ٢٣ ساڵی تۆمارکردووە.

 پێکھاتەی یەکەم 
لە ئەیلوولی ٢٠٢٠، کونھا بانگھێشت کرا بۆ پێکھاتەی یەکەمی بەڕازیل بۆ یارییەکانی پاڵاوتنەکانی جامی جیھانی فیفا ٢٠٢٢ بەرامبەر بۆلیڤیا و پیرۆ لە ٩ و ١٣ی تشرینی یەکەمی ٢٠٢٠ دوا بە دوای یەکدا.

لە ٢ی ئەیلوولی ٢٠٢١ یەکەمین یاری خۆی بۆ تیمی نیشتیمانی ئەنجامدا، لە پاڵاوتنی جامی جیھانی بەرامبەر چیلی، کە ١–٠ بردیانەوە لە دەرەوەی یاریگای خۆیان. لە خولەکی ٧٨ دا لە جێگەی گابریێل باربۆسا ھاتە یاریگاوە.

 ئاماری کاروانی وەرزشی 
 یانە 

+دەرکەوتنی یانەکان و گۆڵەکان لەلایەن یانەکان، وەرزەکان و پێشبڕکێکانیانەوەرزخولجامی نیشتیمانیکیشوەرەکانئەوانی ترکۆی گشتیئاستیارییەکانگۆڵەکانیارییەکانگۆڵەکانیارییەکانگۆڵەکانیارییەکانگۆڵەکانیارییەکانگۆڵەکانسیۆن٢٠١٧–١٨خولی سوپەری سویسری٢٩١٠١٠٢٠ -٣٢١٠لایپزیگ٢٠١٨–١٩بۆندسلیگا٢٥٢٢١١٢٦ -٣٩٩٢٠١٩–٢٠بۆندسلیگا١٠٠١٠٢٠ -١٣٠کۆی گشتی٣٥٢٣١١٤٦-٥٢٩ھێرتا بەرلین٢٠١٩–٢٠بۆندسلیگا١١٥٠٠ - -١١٥٢٠٢٠–٢١بۆندسلیگا٢٧٧١١ - -٢٨٨٢٠٢١–٢٢بۆندسلیگا١٠٠٠ - -١٠کۆی گشتی٣٩١٢١١--٤٠١٣ئەتلەتیکۆ مەدرید٢٠٢١–٢٢لالیگا٢٩٦٢١٥٠١٠٣٧٧٢٠٢٢–٢٣لالیگا٢٠٠٠٠٠ -٢٠کۆی گشتی٣١٦٢١٥٠١٠٣٩٧تەواوی پیشە١٣٤٣٠٧٣٢١٦١٠١٦٣٣٩

 نێودەوڵەتی 

+دەرکەوتنی و گۆڵەکانی تیمی نیشتیمانی و ساڵتیمی نیشتیمانیساڵیارییەکانگۆڵەکانبەڕازیل٢٠٢١٤٠٢٠٢٢٣٠کۆی گشتی٧٠

 خەڵاتەکان 
 نێودەوڵەتی 
بەڕازیلی خوار ٢٣ ساڵان
 ئۆڵۆمپیادی ھاوینە: ٢٠٢٠
 پاڵەوانێتی تۆلۆن: ٢٠١٩

 تاکەکەسی 
 پاڵەوانێتی ۆلۆن باشترین گۆڵکار: ٢٠١٩

 سەرچاوەکان 

پۆل:مێدالیاوەرگرانی ئۆلۆمپیای ھاوینەی ٢٠٢٠
پۆل:مێدالیاوەرگرانی ئۆڵمپیک لە تۆپی پێ
پۆل:یاریزانانی ھەڵبژاردەی تۆپی پێی بەڕازیل
پۆل:یاریزانانی تۆپی پێی دوور لە وڵات لە ئیسپانیا
پۆل:یاریزانانی تۆپی پێی دوور لە وڵات لە ئەڵمانیا
پۆل:یاریزانانی تۆپی پێی دوور لە وڵاتی بەڕازیلی
پۆل:یاریزانانی لا لیگا
پۆل:یاریزانانی تۆپی پێی بەڕازیلی
پۆل:زیندووان
پۆل:لەدایکبووانی ١٩٩٩
پۆل:یاریزانانی تۆپی پێی ئەتلەتیکۆ مەدرید
پۆل:یاریزانانی بۆندسلیگا
پۆل:یاریزانانی پرێمیەرلیگ
پۆل:یاریزانانی یانەی تۆپی پێی مانچستەر یوونایتد